ไม่ปลื้ม
ข่าววงใน อภิศักดิ์ ตันติวรวงศ์ รมว.คลัง ไม่ค่อยปลื้มกับการทำงานของนายแบงก์รัฐใหญ่ เพราะมีปัญหาการดำเนินงานก็ไม่รายงานให้ทราบ ทั้งที่เป็น รมว.คลัง กำกับดูแลโดยตรง
16 พ.ย. 2558

ข่าววงใน อภิศักดิ์ ตันติวรวงศ์ รมว.คลัง ไม่ค่อยปลื้มกับการทำงานของนายแบงก์รัฐใหญ่ เพราะมีปัญหาการดำเนินงานก็ไม่รายงานให้ทราบ ทั้งที่เป็น รมว.คลัง กำกับดูแลโดยตรง
นอกจากนี้ นายแบงก์รัฐใหญ่ชอบที่จะรายงานตรง สมคิด จาตุศรีพิทักษ์ รองนายกรัฐมนตรี และยังพยายามหาโอกาสวิ่งหาผู้ใหญ่ใกล้ชิดนายกฯ เพื่อช่วยให้อยู่ในตำแหน่งได้อย่างมั่นคง แม้ว่าการบริหารเริ่มมีปัญหาหนี้เสียเริ่มปูดก้อนใหญ่
แต่ รมว.คลัง ก็ยังใช้ความนิ่งสยบความเคลื่อนไหว สะกดความไม่ปลื้มไว้ข้างใน ทำให้หลายคนอ่านไม่ออก ถือเป็นจุดเด่นของ รมว.คลัง ที่ข้าราชการหลายคนกลัว
แต่ความไม่ปลื้มนายแบงก์รัฐใหญ่ยังเป็นหนังชีวิตที่ต้องลุ้นระทึกกันต่อไป